|  |  |  |
| --- | --- | --- |
| ZnakRZS | Република Србија  Републички завод за статистику | ISSN 0353-9555 |
| **САОПШТЕЊЕ** | | **ДД50** |
| број 097 - год. LXVIII, 12.04.2018. | |  |
| **Статистика образовања** | | СРБ097 ДД50 120418 |

Средње образовање

**– Почетак школске 2017/18. године –**

У школској 2017/18. години ученике је уписало 510 редовних средњих школа (460 државних и 50 приватних) и 43 државне школе/одељења за ученике са сметњама у развоју.

Редовне средње школе похађало је 249 094 ученика, 122 976 девојчица (49,4%) и 126 118 дечака (50,6%). Школе/одељења за ученике са сметњама у развоју похађало је 1 852 ученика, 743 девојчице (40%) и 1 109 дечака (60%).

Око 1,5% ученика похађало је приватну школу, а највећи део ученика уписује и похађа државне школе (98,5%). Приватне средње школе похађају углавном деца из региона Србија – север (око 62% ученика који су изабрали приватну средњу школу су из Београдског региона и око 32% из Региона Војводине), а свега око 6% деце која похађају приватну средњу школу су деца из региона Србија – југ.

Око 26% ученика похађало је опште средње образовање – гимназију. Средње стручно образовање похађало је скоро 74% ученика, а најпопуларнији су били образовни профили из подручја рада „Економија, право и администрација“ (13,3%), „Електротехника“ (10,9%), „Здравство и социјална заштита“ (9,6%), „Машинство и обрада метала“ (8,7%) и „Трговина, угоститељство и туризам“ (8,1%).

**1. Ученици уписани у средње школе према полу**

|  |  |  |  |  |  |  |  |
| --- | --- | --- | --- | --- | --- | --- | --- |
|  | | Редовне средње школе | | | Школе/одељења за ученике са сметњама у развоју | | |
| укупно | девојчице | дечаци | укупно | девојчице | дечаци |
|  |  |  |  |  |  |  |  |
| **РЕПУБЛИКА СРБИЈА** | **Државне** | **245406** | **121391** | **124015** | **1852** | **743** | **1109** |
|  | **Приватне** | **3688** | **1585** | **2103** | **0** | **0** | **0** |
| СРБИЈА – СЕВЕР | Државне | 120119 | 59352 | 60767 | 1228 | 500 | 728 |
|  | Приватне | 3471 | 1484 | 1987 | 0 | 0 | 0 |
| Београдски регион | Државне | 58359 | 28905 | 29454 | 622 | 253 | 369 |
|  | Приватне | 2301 | 923 | 1378 | 0 | 0 | 0 |
| Регион Војводине | Државне | 61760 | 30447 | 31313 | 606 | 247 | 359 |
|  | Приватне | 1170 | 561 | 609 | 0 | 0 | 0 |
| СРБИЈА – ЈУГ | Државне | 125287 | 62039 | 63248 | 624 | 243 | 381 |
|  | Приватне | 217 | 101 | 116 | 0 | 0 | 0 |
| Регион Шумадије и Западне Србије | Државне | 72163 | 36019 | 36144 | 297 | 127 | 170 |
|  | Приватне | 93 | 43 | 50 | 0 | 0 | 0 |
| Регион Јужне и Источне Србије | Државне | 53124 | 26020 | 27104 | 327 | 116 | 211 |
|  | Приватне | 124 | 58 | 66 | 0 | 0 | 0 |
| Регион Косовo и Метохијa | ... | ... | ... | ... | ... | ... | ... |

**Методолошка објашњења**

Подаци о средњем образовању резултат су редовног годишњег истраживања које се спроводи на почетку сваке школске године. Подаци се прикупљају путем обрасца Статистички упитник за средње школе (образац ШС/П), а обухват истраживањем је потпун.

Средње образовање и васпитање остварује сe у складу са циљевима који су дефинисани законом.

Делатност средњег образовања и васпитања обавља се у средњој школи, која може бити основана као гимназија, као уметничка, као стручна школа или као мешовита школа (гимназија и стручна или уметничка школа). У школи за ученике са сметњама у развоју остварује се образовање и васпитање за одговарајућа занимања ученика који ову школу похађају на основу мишљења интерресорне комисије за процену додатне образовне, здравствене и социјалне подршке ученику, уз сагласност родитеља.

Под појмом „ученик“ подразумева се редовни ученик. Редовни ученик је лице уписано у школу с циљем да похађа наставу.

Средње образовање се реализује по подручјима рада, а у оквиру њих по одговарајућим образовним профилима.

Подаци приказани у овом саопштењу односе се на ниво образовања ISCED3 према Међународној стандардној класификацији образовања (*The International Standard Classification of Education – ISCED2011*).

Републички завод за статистику од 1999. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

|  |
| --- |
| Контакт: nadezda.bogdanovic@stat.gov.rs, тел.: 011 2412-922, локал 285  Издаје и штампа: Републички завод за статистику, 11 050 Београд, Милана Ракића 5  Tелефон: 011 2412-922 (централа) • Tелефакс: 011 2411-260 • www.stat.gov.rs Одговара: др Миладин Ковачевић, директор  Tираж: 20 ● Периодика излажења: годишња |